Sigrid Undset

Sigrid Undset, nada en Kalundborg (Dinamarca) o 20 de maio de 1882 e finada en Lillehammer o 10 de xuño de 1949, foi unha escritora norueguesa.

 Biografía 
Filla de Ingvald Undset, arqueólogo de renome internacional especializado na Idade de Ferro en Europa, naceu en Dinamarca, pero a súa familia trasladouse a Noruega cando ela contaba con dous anos. Realizou os seus estudos en Oslo, pero non puido ir á universidade a causa da morte do seu pai. Traballou como secretaria nunha importante empresa de enxeñaría cando contaba con dezaseis anos.

As súas primeiras novelas foron Fru Marta Oulie (1907), Jenny (1911) e Vaaren (1914), nas que escribe en contra dos defensores do «amor libre». Incrementou e consolidou a súa fama con De kloge jomfruer (1918) e o ensaio Et kvindesynspunk (1919).

As súas obras máis coñecidas son Kristin Lavransdatter (1920-1922) e Olav Audunssön (1925-1927), nas que trata o permanente conflito entre o amor terreal e o divino.

Converteuse ao catolicismo en 1924, experiencia que narrou en Gymnadenia (1929) e en Den brændende busk (1930). Profesou na Terceira Orde da Penitencia de Predicadores como Dominica segrar. En 1940 trasladouse aos Estados Unidos, a causa da súa oposición á Alemaña nazi e a ocupación alemá de Noruega, onde participou activamente en movementos de loita contra os nazis. Volveu a Noruega en 1945, tras a finalización da segunda guerra mundial.

Outras obras que cabe destacar son as novelas Den trofaste hustru (1936) e Madame Dorothea (1939), a súa autobiografía, Elleve aar (1934) e a súa famosa biografía sobre Catarina de Siena (1951).

Foi galardoada en 1928 co premio Nobel de Literatura.

 Obra publicada 

 1907: Fru Marta Oulie
 1908: Den lykkelige alder
 1909: Viga-Ljot og Vigdis
 1910: Ungdom
 1911: Jenny
 1912: Fattige skjebner
 1914: Vaaren
 1915: Fortællinger om kong Artur og ridderne av det runde bord
 1917: Splinten av troldspeilet
 1917: Tre søstre, ensaio
 1918: De kloge jomfruer
 1919: Et kvindesynspunkt, ensaio
 1920-1922: Kristin Lavransdatter
 1920: Kransen
 1921: Husfrue
 1922: Korset

 1921: Vårskyer
 1925: Sankt Halvards liv, død og jærtegn
 1925: Olav Audunssøn i Hestviken
 1927: Olav Audunssøn og hans barn
 1927: Katholsk propaganda, ensaio
 1929: Gymnadenia
 1929: Etapper, ensaio
 1930: Den brændende busk
 1930: Hellig Olav, Norges konge, ensaio
 1932: Ida Elisabeth
 1933: Etapper. Ny række, ensaio
 1933: To europeiske helgener
 1934: Elleve aar
 1936: Den trofaste hustru
 1937: Norske helgener
 1938: Selvportretter og landskapsbileder
 1939: Madame Dorthea

 Véxase tamén 
 Ligazóns externas 

 Autobiografía 
 Biografía de Sigrid Undset, en Biografías y Vidas 

Categoría:Premio Nobel de Literatura
Categoría:Escritores de Noruega
Categoría:Tradutores de Noruega
Categoría:Escritores en lingua norueguesa
Categoría:Nados na rexión de Selandia
Categoría:Nados en 1882
Categoría:Finados en 1949